Article in Hindi: पक्षियों के अंदर कई तरह की बीमारियाँ मौजूद हो सकती हैं, इसलिए ज़रूरी है कि पक्षियों से अपने आप को महफूज़ रखा जाए, भले ही आप उनकी मदद करना चाहते हों। पक्षियों को दस्तानों के बग़ैर बिल्कुल भी ना पकड़ा जाए और उसके फ़ौरन बाद हाथों को अच्छे से धोया जाए। भले ही घायल पक्षी पालतू ही क्यों ना हो फिर भी दस्ताने ज़रूर पहनना चाहिएं, क्योंकि घायल पक्षी आप पर आक्रामक भी हो सकते हैं।  दस्ताने अगर मोटे कपड़े के हों तो बहुत उचित रहेगा; जैसे बग़ीचे में इस्तेमाल होने वाले दस्ताने। यह आपको पक्षी के पंजे और चोंच से बचने में मदद करेंगे और पक्षी में मौजूद होने वाली बीमारियों से भी आप का बचाव करेंगे। अगर आपके पास दस्ताने नही हैं तो तोलिये की मदद से पक्षी को पकड़ें। अगर ज़ख़्मी पक्षी कोई बड़ी प्रजाति का शिकारी पक्षी है तो सबसे बेहतर यही रहेगा कि इसको ख़ुद ना पकड़ा जाए, बल्कि स्थानीय वन्य जीव संरक्षण संस्थान या पक्षी पुनर्वास केंद्र से संपर्क किया जाए। छोटे से छोटे पक्षी के भी नाखून और चोंच बहुत तेज़ होते हैं। इसलिए इनको जब भी पकड़ा जाए तो अपनी सुरक्षा को ध्यान में रखते हुए इनको चेहरे से दूर ही रखें। आपका पालतू पक्षी भी आपको काट सकता है अगर वह डरा और घबराया हुआ है। बाज़ू टूटे पक्षी की अपनी चोंच और नाखूनों से आप पर हमला करने की ज्यादा संभावना होती है। ज्यादातर घायल पक्षी डर की वजह से खाने और पानी से दूर ही रहते हैं। इसलिए आपको फ़ौरन उस पक्षी को खाना पानी देने के बजाय उसके इलाज के लिए जो ज़रूरी हो वह करना चाहिए। अगर आप घायल पक्षी को ज़बरदस्ती खाना-पानी देंगे तो वह दम घुट कर मर भी सकता है, इसलिए ऐसा बिल्कुल ना करें।

Summary in Vietnamese:
Đeo găng tay khi chạm vào chim. Tránh đưa chim lên sát mặt. Không cho chim ăn hoặc uống.